জিওফ রাবোন
জিওফ্রে অসবর্ন জিওফ রাবোন (ইংরেজি: Geoff Rabone; জন্ম: ৬ নভেম্বর, ১৯২১ - মৃত্যু: ১৯ জানুয়ারি, ২০০৬) সাউথল্যান্ডের গোড় এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেট তারকা ও অধিনায়ক। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৪৯ থেকে ১৯৫৫ সময়কালে নিউজিল্যান্ড দলের পক্ষে ১২টি টেস্টে অংশগ্রহণের সুযোগ হয় তার। তন্মধ্যে ৫টি টেস্টে দলকে নেতৃত্ব দিয়েছেন। ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও ওয়েলিংটনের প্রতিনিধিত্ব করেছেন তিনি। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও ডানহাতে অফ-ব্রেক কিংবা লেগ-ব্রেক বোলিং করতেন জিওফ রাবোন।